
Masacrul de la Lunca 
Prutului - 6 spre 7 
februarie 1941: sute 
de români secerați ca 
la Fântâna Albă. 

mi aduc aminte, copil fiind, că în după masa zilei de 28 iunie 1940 mă găseam cu tata și cu mama la săpat porumbul pe 
o tarla din apropierea casei noastre, iar pe la orele 16.00 (când unităţile militare sovietice trecuseră deja frontiera 


53 României), s-a întunecat cerul, datorită unui nor negru, ce se rostogolea cu repeziciune, la mică înălțime, de la miază- 
noapte spre miază-zi, producând un zgomot surd de furtună... 


Nu existau nici trăsnete, nici tunete și nici ploaie, căzând doar câteva picături răzlețe. Priveliştea era înspăimântătoare, aveai impresia 
datorită întunericului ce s-a instalat cu o repeziciune de nedescris și a zgomotului provocat de deplasarea norului la foarte mică 
înălțime, că ai de-a face cu o scenă de apocalips... 

Masacrul românilor 
din Lunca Prutului. 

A durat cca. 50-60 minute, ca să urmeze câteva picături de ploaie și cerul să se însenineze din nou. Unii spuneau că sovieticii ar fi 
provocat în mod artificial acest nor, ca să mascheze intrarea trupelor motorizate pe teritoriul României, dar amploarea acestui 
fenomen nu putea fi provocată de mână omenească pentru că nici până atunci și nici de atunci, deși am luat parte la război și la tot 
felul de exerciţii militare, asemenea fenomene și de asemenea proporţii nu am mai văzut. Mă asociez acelora care au văzut în acest 
semn o prevestire sumbră pentru holocaustul ce avea să se așeze în aceste provincii rupte prin silnicie din trupul ţării”. 


Este mărturia lui Vasile Ilica, veteran de război, bucovinean din Broscăuţii Noi, fostul judeţ Storojineţ. 


Istoria fără ură și părtinire, însă cu răstigniri, sânge, lacrimi, documente, mărturii, litanii și învieri, poate constitui o „liturgică” științifică, 
academică, pentru întregirea și restabilirea Adevărului. 


În Sinaxarul României Răstignite, pe paginile veacului al XX-lea A.D, stă scris în luna lui februarie, anul 1941, în zilele de 6 și 7, cu 
grafie latină și ocru împărătesc, consumarea episodului martiric bucovinean din satul Lunca sub rafalele represive și „eliberatoare” 
sovietice. S-au împlinit 83 de ani de la tragicul eveniment, când un grup de peste 600 de români, majoritatea tineri țărani, bărbaţi și 
femei, din mai multe sate ale fostului judeţ Cernăuţi, au încercat să treacă frontiera sovieto-română peste Prutul înghețat, dar au fost 
trădaţi și omorâţi de gloanţele mitralierelor grănicerilor sovietici ori au fost înghiţiți de apele Prutului. Numai 57 de persoane au scăpat 
și s-au refugiat în România, relatând ulterior acest eveniment ca martori oculari. Alţi 44 de fugari au fost prinși, anchetați, judecați, apoi 
trimiși în Siberia, dintre care 12 condamnaţi la moarte. 


Nordul Bucovinei, Ținutul Herţa și Basarabia fuseseră ocupate de Uniunea Sovietică în 26-28 iunie 1940, ca urmare a pactului Ribbentrop-Molotov din 23 
august 1939. Instaurarea regimului sovietic în aceste provincii românești a introdus un odios aparat de represiune bolșevic împotriva populației românești 
băștinașe. Deși principalele victime ale regimului stalinist de ocupaţie au devenit bărbaţii, ce erau bănuiţi că au fost membri ai partidelor politice românești 
interbelice ori au ocupat posturi în administraţia românească, erau vizaţi toţi cei care opuneau rezistență implementării regimului bolșevic ateu, atât femei cât 
și tineri, cu deosebire preoții și familiile înstărite țărănești și orășenești, de tradiţie românească și civilizaţie europeană. Întreaga societate românească 
bucovineană a fost etichetată cu „enorma vină de chiabur și încadrată ca dușman al patriei socialiste și a paradisului bolșevic. Tratamentul sovietic s-a 
revărsat cu o duritate sălbatică, asiatică, asupra satelor și orașelor. Era un terorism de stat, iar majoritatea țăranilor a ajuns foarte rapid la concluzia că nu 
vor putea supraviețui cumplitelor presiuni si represiuni exercitate diabolic împotriva lor, hotărând să părăsească locuinţele și pământurile pentru a pleca 
peste frontieră în România. 


Au fost alte două evenimente care au condus mentalitatea românilor bucovineni să se oprească asupra acestei hotărâri. Primul eveniment s-a petrecut în 
toamna anului 1940 când o comisie mixtă sovieto-germană a stabilit și îndeplinit transferul populaţiei germane și polone din Nordul Bucovinei și Basarabia în 
Germania. Al doilea eveniment a fost răspândirea masivă de către agenţii NKVD a zvonurilor despre posibilitatea plecării legale în România (cu călăuze 
racolate de ruși) și declanșarea campaniei pentru primele alegeri sovietice locale și centrale, în decembrie 1940. 


Alegerile s-au desfășurat pe 12 ianuarie 1941, nefiind altceva decât o hidoasă mascaradă a minciunii și a diversiunii repressive (99,8% de electori pentru 
candidații sovietici și 0,2% voturi anulate !!). 


Acesta este contextul episodului martiric bucovinean din satul Lunca, petrecut în noaptea de 6/7 februarie 1941. 


Poate nu este eronat să lărgim acest episod martiric bucovinean, alăturând un episod precedent, cel din noaptea de 27/28 ianuarie 1941, când, conform 
istoricului Petru Grior (director-adjunt al Arhivelor Statului din Cernăuţi și director al Centrului de Cercetări Istorice și Culturale-Cernăuţi), „peste 150 de 
locuitori ai satelor Mahala, Buda și Ostrița( Coteni) din fostul județ Cernăuţi au hotarât să treacă clandestin în România. Trădaţi de unul Mărieș, originar din 
Jucica și însurat în Ostriţa, graniţa a reușit să o treacă doar lon Lizei. Unii s-au salvat prin fugă, întorcându-se acasă, însă cei mai mulţi au fost prinși și 


împușcați. 


Despre episodul martiric din februarie s-a scris destul de mult, la Cernăuţi și în Romania. Octavian Voronca, directorul Școlii Medii Generale din Mahala — 
Cernăuţi, cercetând faptele, concluzionează astfel: „ Se mai formează un grup de cam 400 de persoane, la care au aderat tineri din alte localități din fostul 
judeţ Cernăuţi. Din acel lot, vreo 15 erau din Horecea, 15 - din Ostriţa cea din dreapta Prutului, 20-25-din Coteni, 10-din Buda, iar 300 - din Mahala. Au 
încercat să treacă frontiera în direcţia Dorohoiului, însă foarte mulţi au fost măcelăriți în preajma satului Lunca de grănicerii sovietici, ... mulţi s-au înecat în 
apa Prutului, nimerind sub gheaţa care se spărsese. Au mai rămas în viață doar 57 etc.. 


Printre cei care și-au găsit moartea au fost Nicolae Bodnari, lon Boiciuc, Constantin Burcovschi, Nicolae Crăiuţ, Ștefan Grigorașcu, Ilie Ilinciuc, Ilie luri, Ion 
Leagu, Florea Maslovschi, Florea Mândrescu, Petru Nandriș, Vasile Nandriș, Petru Popovici, Ilon Răuțchi, lon Vasiliniuc etc. ” După povestirile de mai târziu 
ale unor oameni din Lunca,cadavrele au fost aruncate în trei gropi comune, săpate nu departe de albia Prutului. Cei care mai aveau suflare, au fost uciși cu 
lovituri de hârleţe și cu paturile armelor. Primăvara, din cauza ploilor abundente, Prutul s-a revărsat și a înnămolit terenul unde se aflau gropile, peste care 
au crescut apoi bălării. La întoarcerea armatei române, în iulie 1941, doar o groapă comună a putut fi identificată. Au fost dezhumați 107 tineri împușcați în 
Lunca. Ei au fost aduși și depuși în curtea bisericii din Mahala, iar rudele i-au recunoscut după cojoace, bundiţe, încălțăminte, cosițe, după anumite semne 
particulare. A fost o jale de nedescris. Întru pomenirea lor a fost oficiată o slujbă religioasă, apoi martirii au fost aşezaţi creştinește în cimitirul comunei 
Mahala. Șirul de cruci albe poate fi văzut și azi, iar victimele masacrului de la 7 februarie1941 sunt considerate în partea locului eroi ai neamului românesc. 


Despre ceilalţi, ale căror sfinte rămășițe au ramas negăsite în lunca Prutului, același Petru Grior poetizează inspirat și vindecător că au rămas sa-și doarmă 
somnul de veci în Valea Prutului, acolo unde plâng izvoarele și se zămislesc legende și se întâlnesc anotimpurile, unde se adună dorurile și se eternizează 
clipele. Între 28-31 martie 1941, Curtea marțială a Armatei a 12-a sovietice a Districtului militar special Kiev, aflată în ședință de judecată la închisoarea 


Cernăuţi, pronunţa condamnarea la moarte a 12 persoane și a altor 38 la câte 10 ani de pușcărie în lagărele Gulagului sovietic. 


Pentru neîntrerupta lor pomenire veșnică, cât și pentru înmulţirea prieteniilor noastre duhovnicești cu ei dar și cu toţi cei din Țara de Dincolo, redăm 
heruvimicul lor pomelnic: condamnații la moarte - lon Boiciuc, Florea Bujeniţă, Ilon Cudla, Toader Eremie, Ștefan Guraliuc, Petru Guzma, Grigore Medvidi, 
Vasile Moraru, Vasile Morărean, Vasile Tihon, lon Toderean, Ilie Voronca; condamnații la închisoare- Dumitru Antonovici, Gheorghe Bezerdean, Nicolae 
Chelbea, Nicolae Chificeac, Gheorghe Crăiuţă, lacob Doroș, lon Găină, Ștefan Gnatiuc, Radu Goghincean, Vasile Gorda, llie Gorenciuc, Nestor Gorenciuc, 
Constantin Gostiuc, Toader Gudima, Gheorghe Horoșinschi, Mihai Goroșinschi, Domnica loneţ, Elena loneţ, Zaharia loneţ, Dumitru Mamolea, lon Mamolea, 
llie Morărean, Nicolae Paulovici, Florea Petriuc, Dumitru Petriuc, leremia Petriuc, llie Petriuc, Toader Petriuc, Nicolae Polișciuc, Constantin Podeţ, Vasile 
PĂopovici, lacob Raţă, Maria Salahor, lon Sanduleac, Ștefan Serefincean, Gheorghe Strateiciuc, Ilie Tcaciuc, Dumitru Zaharciuc. 


Pentru pomenirea lor veșnică de către îngeri și generaţiile de azi si următoare, s-au ridicat sfinte Troiţe și cruci memoriale în localitățile Lunca și Mahala, 
unde periodic sunt organizate slujbe de pomenire și manifestări comemorative, la care an de an delegaţii ale sfintei mănăstiri Putna au ostenit misionar și 
apologetic pentru o inconfundabilă mărturie și pedagogie jertfelnică românească. 


Puțin despre idolatria globalismului comunist. Doctrina lui Karl Marx nu a avut nimic original la momentul nășirii ei, deoarece s-a înscris în curentul nihilist 
dominant al secolului al XIX-lea, când omul descoperise mijloacele de a-și cuceri libertatea, în special datorită științei ridicate la rang de zeu profan al 
revoluţiei industriale, al cărei denigrator s-a dorit a fi arogantul și egolatrul filosof materialist. T 


ocmai din această perspectivă, Dumnezeul scolastic pe care-l propovăduia creștinismul occidental a devenit un obstacol, trebuia să | se proclame moartea 
pentru ca eliberarea promisă să sosească, datorită emancipării cugetelor și a forțelor de producţie. Istoria ne-a demonstrat cum idolatria marxismului ateu a 
bulversat viaţa a trei părţi din omenire și a subjugat legiuni de spirite alese în ultimul secol. 


De asemenea, utopia marxistă s-a folosit de terorismul dictaturilor și a grăbit procesul istoric de secularizare și desacralizare al umanităţii, proces de 
îndepărtare încetul cu încetul de credinţele ancestrale pentru credinţe și ideologii reunite în Mișcarea New Age. 


Marx profeţea despre refluxul religios al lumii reale, iar Fr. Engels, primul marxist, declama că religia creștină a devenit din ce în ce mai mult apanajul 
claselor conducătoare, folosit de ele ca un frâu pentru clasele inferioare. S-a confecţionat confuzia dintre credinţa religioasă și oprimarea celor slabi de către 
cei puternici, a celor nevoiași de către cei bogaţi, pentru a justifica originea violenţei revoluţionare comuniste împotriva religiilor (conform lui Stephane 
Curtois, Dictionaire du communisme, Larousse, 2007, p. 483 și Jean Meyendorff, Biserica ortodoxă ieri și azi, Editura Anastasia, 1996, p.104). 


lar Lenin în 1913, cuprins de dementa terorii, decreta că orice idee religioasă, orice idee despre orice dumnezeu este cea mai crasă abjecţie..., cea mai 
primejdioasă și cea mai respingătoare molimă; milioane de păcate, josnicii, silnicii și molime de natură fizică sunt mai puţin primejdioase decât rafinata, 
spiritual ideee de dumnezeu, care apare în cele mai elegante veșminte ideologice (apud Opere Complete, Editura Politică, vol.48, 1968, p.253). 


Aceste scripturi malefice și demonice au întreţinut existenţial și "ontologic" regimurile de dictatură atee, antiumane și anticreștine, care cotropeau și 
distrugeau metodic ţările cucerite de URSS, și tot ele sunt la originea deportărilor masive și a măcelurilor antiromânești dela Lunca, de la Fântâna Albă, din 
Nordul Bucovinei, din Ținutul Herţa și din Basarabia, pâmânturi latine, pline de glorie românească. 


Tot ele sunt responsabile de comunizarea României după 23 august 1944. Bucovina a fost și rămâne râvnită de străini hulpavi și răpitori, pentru că Bucovina 
a devenit încă de la 1774-1775 un pământ al făgăduinţei, un Canaan al latinităţii moldave, latinitate programată neîntrerupt la suprimare și extincţie totală, 
atât de austrieci, cât și de regimurile de ocupaţie sovietică și postsovietică. 


Așa se face că la 1875 romanitatea statistică (nu și cea reală) a Bucovinei era de nerecunoscut : 221.726 români, 202.700 ruteni și 43.474 germani. Sunt 
cifre de anecdotă adevărată, care relevă că românii - recunoscut ca cel mai prolific popor din Europa sec. XIX- s-au înmulţit de 3 ori, ucrainienii de 40 de ori 
și germanii de 20 de ori.!!!? Aceste proporţii nu cunoaște nici o statistică din lume! Jertfe ziditoare de renaștere a credinţei românești sunt martirii de la Lunca 
din 6 și 7 februarie 1941. Astăzi, prin sângele curat vărsat de ei, Bucovina obosită, zdruncinată și risipită prin pustiile Siberiei, vitregită, îi evocă și îi 
mărturiseşte la un loc cu toată Țara, dar își reafirmă una din scripturile ei fondatoare: pe aici au trecut legiunile romane! 


Dacă la începutul acestor rânduri, norul negru din văzduhul Bucovinei ocupate samavolnic - huruitul sinistru și lugubru al îngerilor morţii care însoțeau 
armata sovietică, descris de martorul Vasile Illica din Broscăuţii Noi, a putut reda profunzimea realităţii spirituale a războiului Imperiului sovietic al Răului cu 
Adevărul Răstignit din pământul Bucovinei, în finalul acestei mici cronici de sinaxar alăturăm unul din puternicele elementele de taină spirituală de care 
dispuneau și încă dispun românii bucovineni , în Calvarul lor prin Istorie, pentru a învinge Răul în timp și în spaţiu, dar în carnea și în trupul lor pecetluite 
hristic. 


Este vorba de arma rugăciunii, rugăciune rostită în genunchi de țăranul Vasile Timeș din Cupca și repetată de toţi cei aflaţi în coloanele de refugiați: 
„Doamne Dumnezeul nostru, fiinţă prea înaltă, nefăcută, neînchipuită, fără de început și fără de sfârșit, Tu ce ai zis și ai făcut toată făptura și dai viaţă 
zidirilor Tale, iar prin a cărei puteri se mișcă libere toate vietățile de pe pământești le hrănești până în crăpăturile pietrelor; nu întoarce fața Ta de la noi și ne 
mântuiește, că Tu ne-ai zidit și numai Tu ne poţi mântui. 


Ascultă Atotputernice, lacrimile noastre și ne ajută să scăpăm de stăpânirea păgână care ne chinuieşte și ne distruge biserica Ta. Nădejdea noastră este 
Tatăl, scăparea noastră este Fiul, acoperământul nostru este Sfântul Duh, Treime Sfântă Mărire Ție- Amin."Dacă dintr-o neștiută rânduială dumnezeiască, 
înțelegem oarecari asemănări cu vremurile pe care le străbatem și noi, cei de astăzi, în plină agresiune antiidentară și neomarxistă, să alergăm la 


puternicele și tainicele arme spirituale pe care le Biserica lui lisus Hristos, strămoșească și românească, Biserică Română care este reprezentată astăzi în 
Bucovina de Arhiepiscopia Sucevei și Rădăuţilor. 


Preot profesor Mircea Bejenar 


Repere bibliografice: Țara Fagilor, Almanah cultural literar, 1998 și 2006; Golgota Românească, editura Vestalia, București, 2015; Vasile Ilica, Fântâna Albă, 
o mărturie de sânge, Oradea, 1999. 

